Low (שיר)

"Low" הוא סינגל הבכורה של הראפר האמריקאי פלו ריידה בהשתתפות הזמר והראפר האמריקאי טי-פיין, מתוך אלבום הבכורה של פלו ריידה, Mail on Sunday. נוסף על כך, השיר נכלל בפסקול של הסרט "סטפ אפ 2: הרחובות" משנת 2008. ברמיקס הרשמי לשיר משתתף פיטבול. השיר הגיע בשיאו למקום הראשון במצעד הבילבורד הוט 100. השיר זכה להצלחה גדולה בעולם והיה לסינגל שצעד לזמן הארוך ביותר במקום הראשון לשנת 2008 בארצות הברית, כשצעד עשרה שבועות רצופים בצמרת מצעד הבילבורד הוט 100. עם שבעה מיליון הורדות דיגיטליות, השיר זכה בתואר היהלום מטעם איגוד תעשיית ההקלטות האמריקאי, והיה לסינגל עם מספר ההורדות הדיגיטליות הגדול ביותר לעשור הראשון של המאה ה-21. במצעד העשור של הבילבורד הוט 100, דורג השיר במקום השלישי. כמה מהאפקטים הייחודיים של טי-פיין נמצאים בשיר הזה, בהם אוטו-טיון והתקשורות והתשובות במהלך הפזמון. הוא מכיל אלמנטים אלקטרוניים, וכן תופים בסגנון 808 ורצף תווים משולבים במקום התקדמות אקורדים. מילותיו של פלו ריידה בשיר כוללות רמיזות מיניות. בין השאר, הוא מתייחס לישבן של אישה כ"עוגת יום הולדת" ש"גנבה את ההצגה". טי-פיין מסתמך במידה רבה גם על סינתיסייזרים. השיר כתוב בסולם מי במול מינור. מנגינה מינורית הרמונית מנוגנת על סי במול מינור, ובזמנים שונים ומחזורי נגינה שונים, כלומר לפעמים רק הסינתיסייזר מתנגן, לפעמים רק הבס ולפעמים רק השירה. פלו ריידה משתמש בסגנון המקובל במוזיקת מסיבות היפ-הופ של שנות ה-90. "Low" נכתב על מקצב של 128 פעימות לדקה, בעוד שהטווח הקולי של טי-פיין משתרע על פני כמעט שתי אוקטבות, מסי במול2 לפה דיאז4. הווידאו קליפ של "Low" בוים על ידי ברנרד גורלי ומכיל מספר קטעים מתוך "סטפ אפ 2: הרחובות". הוא מכיל גם הופעות קמע של ריק רוס, די ג'יי חאלד, קול & דרה, בריאנה אביגן, טורץ' וגאנפליי מטריפל ג'יי וג'רמיין דופרי. בקליפ, טי-פיין ופלו ריידה נמצאים במועדון לילה בכמה סצנות. הקליפ הגיע למקום הראשון ב-106 & Park למשך חמישה ימים וב-TRL למשך 22 ימים. כמו גם, הקליפ היה מועמד בטקס פרסי הווידאו קליפים של MTV לשנת 2008 בקטגוריות "הקליפ הטוב ביותר - זכר" ו"קליפ ההיפ הופ הטוב ביותר", אך הפסיד ל-"With You" של כריס בראון ו-"Lollipop" של ליל ויין בהתאמה. תקליטור סינגל אירופאי "Low" – 3:53 "Low" (Travis Barker Remix) – 4:15 מקסי-תקליטור אירופאי "Low" – 3:53 "Low" (Instrumental) – 3:53 "Birthday" (Amended Version) "Low" (Video) השיר נכנס למקום ה-91 במצעד הבילבורד הוט 100 האמריקאי בשבוע של 6 בנובמבר 2007, והגיע למקום הראשון בשבוע של 30 בדצמבר 2007. השיר הניב את המכירות הדיגיטליות השניות בגודלן בשבוע אחד בתולדות מצעד השירים הדיגיטליים של בילבורד (מאחורי "Right Round" של פלו ריידה גם כן), עם 467,000 עותקים דיגיטליים בשבוע אחד. "Low" שהה במקום הראשון בבילבורד הוט 100 למשך עשרה שבועות ונשאר בעשירייה הפותחת של המצעד למשך 23 שבועות, מה שהפך את השיר לסינגל המצליח ביותר של שני האמנים. השיר נשאר במצעד למשך 39 שבועות, ויצא ממנו ביוני 2008. "Low" היה לשיר הראשון שהגיע למקום הראשון במצעד הבילבורד הוט 100 בשנת 2008, והחזיק במקום הראשון יותר מכל שיר בשנה זו. כמו גם, היה לשיר שצעד למשך הזמן הרב ביותר במקום הראשון מאז "Irreplaceable" של ביונסה. השיר הוא הסינגל שצעד למשך מספר השבועות הרב ביותר במצעד השירים הדיגיטליים, כ-13 שבועות סך הכל, וכן במצעד הפופ 100, שם שהה למשך 12 שבועות במקום הראשון. בשבוע של 29 ביוני 2008, הפך השיר לראשון אי פעם שמכר ארבעה מיליון עותקים דיגיטליים בארצות הברית, ולאחר מכן בשבוע של 21 ביוני 2009, לראשון שנמכר בלמעלה מחמישה מיליון עותקים. הוא היה לשיר הנמכר ביותר בהורדה דיגיטלית בכל הזמנים, עד ש-"I Gotta Feeling" של בלאק אייד פיז התעלה עליו במאי 2010. נכון ליוני 2014, השיר נמכר ב-7,300,000 עותקים סך הכל. במרץ 2008 פורסמה הגרסה הפיזית של הסינגל. בשבוע של 20 ביולי 2008, הוא הגיע למקום ה-19 במצעד הסינגלים הבריטי, מספר חודשים לאחר יציאתו הרשמית. אף על פי שלא הצליח להגיע למקום הראשון בבריטניה, הוא צבר 53 שבועות בטופ 75 של המצעד, וכן 75 שבועות בטופ 100, מה שהופך אותו לאחד מ-20 השירים שצעדו בזמן הרב ביותר במצעד. נכון לינואר 2012, השיר נמכר ב-613,434 עותקים בבריטניה. השיר דורג במקום ה-26 במצעד כל הזמנים של הבילבורד הוט 100. בנוסף, דורג במקום הראשון במצעד סוף השנה של בילבורד הוט 100 לשנת 2008. במצעד הסינגלים הבריטי, הגיע השיר למקום ה-11 במצעד סוף השנה לשנת 2008. באוסטרליה, זכה השיר בתואר הסינגל הנמכר ביותר לשנה זו. מידע על היצירה "Low" באתר מיוזיק בריינז מידע על הסינגל "Low" באתר מיוזיק בריינז מידע על היצירה "Low" באתר Discogs סרטון השיר "Low" באתר יוטיוב "FLO RIDA HAS DECADE'S TOP-SELLING DIGITAL SONG: 'Low' claims more than 5 million downloads". EURweb. אורכב מ-המקור ב-13 בינואר 2010. נבדק ב-23 בדצמבר 2009. {{cite web}}: (עזרה) "Charts – Billboard". Billboard. "Flo Rida and T-Pain – Low worldwide chart positions and trajectories". aCharts.us. Retrieved December 28, 2007. "Exclusive Music Interviews – Music Artist Interviews – Band Interview". Billboard. "Archived copy". Billboard. אורכב מ-המקור ב-17 באוקטובר 2012. נבדק ב-26 במרץ 2008. {{cite journal}}: (עזרה); (עזרה) "Archived copy". Billboard. אורכב מ-המקור ב-20 במאי 2009. נבדק ב-24 בפברואר 2011. {{cite journal}}: (עזרה); (עזרה)The long and short of it. Retrieved February 14, 2008. "Archived copy". Billboard. אורכב מ-המקור ב-20 במאי 2009. נבדק ב-24 בפברואר 2011. {{cite journal}}: (עזרה); (עזרה)Lower and lowest. Retrieved February 7, 2008. Paul Grein (7 בינואר 2011). "Chart Watch Extra: Thank You, Daniel Powter". Yahoo Music (Chart Watch). אורכב מ-המקור ב-3 באוקטובר 2012. {{cite news}}: (עזרה) Week Ending June 21, 2009: JoBros' "Mo" Slows Yahoo Music Blog (written by Paul Grein): Retrieved June 24, 2009 Daniel Kreps (3 במאי 2010). "Black Eyed Peas' "I Gotta Feeling" Named Bestselling Digital Track". Rolling Stone. {{cite journal}}: (עזרה) Grein, Paul (4 ביוני 2014). "Chart Watch: 'Rude,' 'Summer' Hit Top 10". Yahoo Music. נבדק ב-5 ביוני 2014. {{cite web}}: (עזרה) "The Official Charts Company – Low by Flo Rida". OfficialCharts.com. נבדק ב-16 בפברואר 2008. {{cite web}}: (עזרה) Jones, Alan (30 בינואר 2012). "Official Chart Analysis: Sales slow, but Sheeran and Cover Drive reign". Music Week. נבדק ב-2 בפברואר 2012. {{cite web}}: (עזרה) "Greatest of All Time Hot 100 Singles : Page 1". Billboard. נבדק ב-15 במרץ 2017. {{cite journal}}: (עזרה) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)